CELEX: C2005/132/27
Language: et
Date: 2005-05-28 00:00:00
Title: Kohtuasi C-131/05: Euroopa Ühenduste Komisjoni 21. märtsi 2005. aasta hagi Suurbritannia ja Põhja-Iiri Ühendkuningriigi vastu

28.5.2005   
            
            
               ET
            
            
               Euroopa Liidu Teataja
            
            
               C 132/14
            
         Euroopa Ühenduste Komisjoni 21. märtsi 2005. aasta hagi Suurbritannia ja Põhja-Iiri Ühendkuningriigi vastu
   (Kohtuasi C-131/05)
   (2005/C 132/27)
   Kohtumenetluse keel: inglise
   Euroopa Ühenduste Komisjon esitas 21. märtsil 2005 Euroopa Ühenduste Kohtule hagi Suurbritannia ja Põhja-Iiri Ühendkuningriigi vastu. Hageja esindaja on Michel Van Beek, keda abistasid avocat Frédéric Louis ja avvocato Antonio Capobianco, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tunnistada, et kuna Suurbritannia ja Põhja-Iiri Ühendkuningriik ei täitnud nõukogu direktiivi 79/409/EMÜ loodusliku linnustiku kaitse kohta (1) artikli 6 lõikest 1 tulenevaid kohustusi ning nõukogu direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (2) artikli 12 lõikest 2 ja artikli 13 lõikest 1 koostoimes viimati nimetatud direktiivi artikli 2 lõikega 1 tulenevaid kohustusi, on ta rikkunud nimetatud direktiividest tulenevaid kohustusi;
            
         
               2.
            
            
               jätta kohtukulud Suurbritannia ja Põhja-Iiri Ühendkuningriigi kanda.
            
         Õiguslikud alused ja peamised argumendid
   Komisjon väidab, et:
   
               —
            
            
               piirates loodusliku linnustiku kaitse direktiivi 79/409/EMÜ artikli 6 lõikes 1 sisalduvat keeldu, mis käsitleb linnuliikide müüki, müügiks transportimist, müügi eesmärgil pidamist ja müügiks pakkumist Suurbritannias elavate või seda külastavate looduslike linnuliikidega, rikkus Ühendkuningriik ülalnimetatud artiklit, kuna keeluga on ilmselgelt silmas peetud kõiki looduslikult esinevaid linde Euroopa territooriumil liikmesriikides, kellele asutamislepingut kohaldatakse;
            
         
               —
            
            
               piirates looduslike elupaikade direktiivi 92/43/EMÜ artikli 12 lõikes 2 sisalduvat keeldu, mis käsitleb direktiivi IV lisa punktis a loetletud loomaliikide pidamist, vedamist ja müümist või vahetamist ja müügiks pakkumist loomaliikidega, kelle looduslik leviala hõlmab Suurbritanniat, on Ühendkuningriik rikkunud ülalnimetatud artiklit, kuna nimetatud piirangu tõttu on Ühendkuningriigi õigusaktidega hõlmatud kaitstavate loomaliikide nimekiri lühem kui direktiivi IV lisas toodud nimekiri;
            
         
               —
            
            
               piirates looduslike elupaikade direktiivi artikli 13 lõikes 1 sisalduvat taimeliikidega kauplemise keeldu liikidega “mille looduslik leviala hõlmab (1994. aasta määruse) nimekirjas nr 4 toodud mistahes piirkonda Suurbritannias”, on Ühendkuningriik rikkunud ülalnimetatud artiklit, kuna taolise piirangu tõttu on nimekirjas nr 4 toodud kaitstavate taimeliikide nimekiri lühem kui looduslike elupaikade direktiivi IV lisa punktis b toodud nimekiri.
            
         
      (1)  EÜT L 103, 25.4.1979, lk 1.
   
      (2)  EÜT L 206, 22.7.1992, lk 7.